สวัสดีครับในบทนี้ผมจะมาเล่าเรื่อง สมัยตอนที่ผมเรียนมัธยมศึกษานะครับ ซึ่งเนื้อเรื่องเนี่ย ผมจะแบ่งออกเป็นสองตอนนะครับ ก็คือช่วงที่ผมอยู่มัธยมต้น แล้วก็ช่วงที่ผมอยู่มัธยมปลายนะครับ ช่วงมัธยมต้นเป็นช่วงที่ผมตัวอ้วนมากเลยนะครับ แถมยังเตี้ยอีกต่างหาก เวลาผมเข้าแถวเนี่ย ผมจะอยู่ข้างหน้าสุดตลอดเลยนะครับ ซึ่งแตกต่างจากตอนที่ผมอยู่ประถมมากเลย ตอนประถมเนี่ย ผมเป็นคนที่ตัวสูงนะครับ จะอยู่ข้างหลัง ๆ เพื่อนตลอด แต่พอมามัธยมต้นเนี่ย เพื่อน ๆ เขาโตกันหมดแล้วไง เขาตัวสูงขึ้นร้อยหกสิบหมดละ แต่ว่าผมยังร้อยห้าสิบกว่าอยู่เลย ก็เลยต้องไปอยู่แถวหน้าสุดตลอดเลยนะครับ แล้วการที่ผมรูปร่างอ้วนเนี่ย มันทำให้ผมมีปัญหาด้านการเล่นกีฬามากเลยนะครับ เมื่อก่อนตอนผมอยู่ประถมเนี่ย ผมได้เป็นนักวิ่งประจำห้องด้วยนะครับ ได้วิ่งแข่งกีฬาสีตลอดเลย แต่พอมาอยู่มัธยมเนี่ย ผมไม่ได้วิ่งแล้วนะครับ เพราะว่าผมวิ่งช้าลงมาก ๆ เลย แล้วเพื่อน ๆ ผมเนี่ย ตัวสูงกันหมดแล้วไง แล้วเขาก็แบบร่างกายพัฒนา แบบเข้าสู่วัยรุ่นแล้วอะ แล้วเขาวิ่งเร็วกว่าผมมาก ๆ เลย ผมก็เลยไม่ได้เป็นนักกีฬาวิ่งนะครับ ดังนั้นผมก็เลยหันมาศึกษาคอมพิวเตอร์นะครับ ผมไปเรียนวิชาซ่อมคอมพิวเตอร์ด้วย ผมศึกษาเกี่ยวกับอุปกรณ์คอมพิวเตอร์ต่าง ๆ มากมายเลยนะครับ ทำให้ช่วงนี้เนี่ย เป็นช่วงที่ผมมีความรู้ทางด้านคอมพิวเตอร์เยอะมาก ๆ เลย ซึ่งล้ำหน้ากว่าเพื่อน ๆ หลาย ๆ คนเลยนะครับ เวลามีงานกลุ่ม เช่นพวกงานทำพาวเวอร์พอยต์ งานทำเว็บ ซึ่งเว็บเนี่ย ไม่ใช่เว็บแบบพีเอชพี หรือไม่ก็จาวาสคริปต์นะครับ เป็นเว็บเอชทีเอ็มแอล ธรรมดา ๆ สำหรับเด็ก ๆ เท่านั้นแหละ ซึ่งเพื่อน ๆ ผมยังทำไม่เป็นไง แต่ว่าผมทำเป็นแล้วในตอนนั้นนะครับ ผมก็เลยจะอาสาช่วยเหลือเพื่อน ๆ ในด้านคอมพิวเตอร์นะครับ ดังนั้นช่วงมัธยม จึงเป็นช่วงที่ผมนอนดึกมาก ๆ เลยนะครับ ผมต้องทำงานให้ตัวเอง แล้วก็ทำงานให้เพื่อนอีกส่วนหนึ่งด้วย แล้วในช่วงมัธยมต้นเนี่ย เป็นช่วงที่ เอ็มเอสเอ็น บูมมาก ๆ เลย ผมเริ่มมีการสมัครอีเมล เริ่มมีการแชทกับเพื่อน ๆ แล้วอะ แล้วมันทำให้ผมนอนดึก นอนดึก ดึกมาก ๆ แล้วพ่อแม่ผมก็จะอารมณ์ไม่ดีนะครับ ก็จะคอยดุด่าตลอด เพราะว่าไม่ยอมไปหลับไม่ยอมไปนอน เอาแต่เล่นแชท เอาแต่อยู่หน้าจอคอม ฯ ช่วงนี้เป็นช่วงที่ผมเริ่มมีกลุ่มเพื่อนมากขึ้นนะครับ ผมเริ่มอยู่เกาะกลุ่มกับเพื่อน ๆ เวลาไปไหนก็ไปด้วยกันตลอดเลยนะครับ ไปเล่นก็ไปเล่นด้วยกัน เวลาไปกินข้าวก็ไปด้วยกัน ไปทีเป็นกลุ่มใหญ่ ๆ เลยนะครับ แต่ว่าข้อเสียของการอยู่กับเพื่อน ๆ เนี่ยก็คือ มันทำให้การเรียนผมแย่ลงนะ เพราะว่าเพื่อนเนี่ย เวลาอยู่ในห้องเรียนมันชอบคุยกันไง แล้วมันก็จะชวนผมคุย แล้วผมก็จะไม่ได้ฟังอาจารย์ แล้วก็เรียนไม่รู้เรื่องนะครับ เพราะว่าเรามัวแต่คุยกันมากเกินไป วิชาคณิตศาสตร์เป็นวิชาที่ผมทำไม่ค่อยได้เลยนะครับ ตอนประถม ผมว่าผมเรียนคณิตศาสตร์ได้แย่แล้วนะ แต่พอมาช่วงมัธยมเนี่ย ผมเรียนได้โคตรแย่อะ คือคณิตศาสตร์ผมตกต่ำมาก ๆ อะ ผมเรียนไม่รู้เรื่อง ไม่เข้าใจเลยนะ ไอ้พวกสมการกำลังสอง สองตัวแปร สามตัวแปรเนี่ย แล้วเวลาอยู่ในห้องเนี่ย เพื่อนก็คุยกัน พูดมาก ชวนผมคุย แล้วบางทีอาจารย์ก็โมโหไง อาจารย์อารมณ์ไม่ดี ก็สอนแบบอารมณ์เสียอะ คือสอนไปทุบโต๊ะไปอะ พยายามบอกให้นักเรียนเงียบ ๆ นักเรียนก็ไม่ยอมเงียบ อาจารย์ก็เลยแบบหงุดหงิดไง ก็เลยเขียนเต็มกระดานเลยนะ สั่งงานทียี่สิบสามสิบข้ออะ แล้วผมก็ทำไม่ได้ไง เพราะว่าตอนอยู่ในห้องไม่ตั้งใจเรียน แล้วการบ้านก็เลยไม่มีส่ง พอไม่มีส่งก็โดนหักคะแนน เวลาสอบก็สอบตก กามั่วเป็นประจำเลย สุดท้ายผมได้เกรดหนึ่งคณิตศาสตร์อะ คือผมเกือบได้ศูนย์แล้วอะ ตอนที่พ่อแม่ผมรู้ว่าผมได้เกรดหนึ่งนะ คือแบบแทบช็อกอะ คือไม่คิดว่าผมจะเรียนได้แย่ขนาดนี้อะ แต่วิชาอื่นอย่างภาษาอังกฤษ ผมก็ยังอยู่ในเกณฑ์ที่ดีอยู่นะครับ ผมได้เกรดสาม ได้เกรดสี่เนี้ยแหละภาษาอังกฤษ ไม่ถึงกับเก่งมากอะ เพราะว่าช่วงมัธยม ผมเริ่มเรียนพวก แกรมมา โครงสร้างภาษามากขึ้นอะ แล้วมันก็เริ่มยากมากขึ้น มันมีรีดดิ้งยาว ๆ มันมี เอ่อ ..พวก แกรมมา เทนส์ต่าง ๆ แล้วผมไม่ค่อยได้ฟังอาจารย์ไง คือมัวแต่คุยในห้องเรียน ก็เลยเรียนได้บ้างไม่ได้บ้าง ทำได้บ้างไม่ได้บ้าง แต่ก็ยังพยายามที่จะทำให้ออกมาได้ดีที่สุดนะครับ